“มท.” จี้ส่วนท้องถิ่น 13 จังหวัด สรุปงบโรงไฟฟ้าขยะชุมชน ก่อนเคาะอัตรารับซื้อแบบ FIT
“มท.” จี้ส่วนท้องถิ่น 13 จังหวัด สรุปงบใช้จ่ายโรงไฟฟ้าขยะชุมชน ก่อนเคาะอัตรารับซื้อแบบ FIT
“มท.” จี้ส่วนท้องถิ่น 13 จังหวัด สรุปงบใช้จ่ายโรงไฟฟ้าขยะชุมชน ก่อนเคาะอัตรารับซื้อแบบ FIT
16 เม.ย. 2564

รายงานข่าวจากกระทรวงมหาดไทย เปิดเผยว่า กรมส่งเสริมการปกครองส่วนท้องถิ่น (สถ.) มีหนังสือด่วนที่สุดถึงผู้ว่าราชการจังหวัด 13 จังหวัด เพื่อแจ้งองค์กรปกครองส่วนท้องถิ่น (อปท.) เจ้าของโครงการกำจัดขยะเพื่อผลิตกระแสไฟฟ้า ที่ รมว.มหาดไทย เห็นชอบโครงการไว้ แจ้งรายละเอียดค่าใช้จ่ายในการลงทุนของโครงการดังกล่าว ซึ่งกรมพัฒนาพลังงานทดแทนและอนุรักษ์พลังงาน (พพ.) จะตรวจสอบค่าใช้จ่ายในการลงทุนโครงการของ อปท. เพื่อนำข้อมูลมาใช้ในพิจารณากำหนดอัตรารับซื้อไฟฟ้าจากขยะชุมชนในรูปแบบ Feed-in-Tariff (FIT) sinvอัตรารับซื้อไฟฟ้าตามต้นทุนที่แท้จริง
สำหรับการตรวจสอบครั้งนี้ เกิดขึ้นภายหลังจากที่ต้นปี 64 กระทรวงหาดไทย ได้ขอให้ อปท.เจ้าของโครงการฯ ให้ดำเนินการคัดเลือกเอกชนตามประกาศกระทรวงมหาดไทย เรื่องการจัดการมูลฝอย พ.ศ. 2560 ข้อ 18 เพื่อประกอบการกำหนดนโยบายรับซื้อไฟฟ้าจากกระทรวงพลังงาน ที่จะพิจารณากำหนดนโยบายการจัดหาไฟฟ้าตามโครงการดังกล่าว
รายงานข่าวระบุว่า การตรวจสอบครั้งใหม่นี้ มุ่งไปที่ค่าใช้จ่ายในการลงทุนของโครงการฯ ทั้งรายละเอียดต้นทุน ประกอบด้วย ค่าอุปกรณ์และเครื่องจักร ระบบรับและป้อนขยะมูลฝอย ระบบเผาไหม้ ระบบผลิตพลังงาน ระบบควบคุมมลพิษ ระบบไฟฟ้า ระบบจัดการเถ้าหนักเถ้าเบา ระบบบ่อพักขยะ พักน้ำเสีย ระบบเชื้อเพลิงเสริม ระบบป้องกันอัคคีภัย ระบบสาธารณูปโภคต่าง ๆ เป็นต้น
นอกจากนี้ ยังให้ตรวจสอบสมมติฐานทางการเงินโรงไฟฟ้าขยะ อปท. เช่น ค่าเสื่อมราคา ค่าจำกัดขยะ (บาท/ตัน) สัดส่วนหนี้/เงินลงทุน ระยะเวลาเงินกู้ อัตราเงินเฟ้อ ผลตอบแทนโครงการและผู้ลงทุน ฯลฯ
สำหรับ 13 จังหวัด ที่ รมว.มหาดไทย เห็นชอบตามที่คณะกรรมการกำกับกิจการพลังงาน (กพพ.) อนุมัติจัดตั้งโรงไฟฟ้าขยะชุมชน ได้แก่ ประกอบด้วย กาฬสินธุ์ ชุมพร เชียงใหม่ นครราชสีมา นครศรีธรรมราช มหาสารคาม ยะลา ราชบุรี สงขลา สมุทรปราการ สระแก้ว สุโขทัย และอุดรธานี
ที่ผ่านมา กระทรวงมหาดไทยได้รับการสนับสนุนโครงการกำจัดขยะมูลฝอยเพื่อผลิตกระแสไฟฟ้าของ อปท. จากกระทรวงพลังงาน ที่ต้องการเพิ่มเป้าหมายการรับซื้อไฟฟ้าจากขยะชุมชนเพิ่มเติม ตามแผนพัฒนากำลังผลิตไฟฟ้าของประเทศไทย พ.ศ. 2558 – 2579 (Power Development Plan : PDP 2015) และจะดำเนินการตรวจสอบจุดเชื่อมต่อระบบไฟฟ้ากับพื้นที่กำจัดขยะของกลุ่มพื้นที่ (Clusters) ทั้ง 324 กลุ่ม ร่วมกับกระทรวงมหาดไทย เพื่อให้ได้ข้อมูลที่ถูกต้องตรงกันเพื่อกำหนดในแผน PDP ต่อไป
สำหรับแนวทางการรับซื้อไฟฟ้าจากขยะชุมชนนั้น ได้มีการแบ่งบทบาทกันระหว่างกระทรวงพลังงานและกระทรวงมหาดไทย โดย กระทรวงพลังงานจะเป็นผู้จัดทำแผนและกำหนดนโยบาย รวมทั้งแนวทางการรับซื้อ เพื่อให้ กกพ. ออกประกาศรับซื้อไฟฟ้าตามนโยบาย แต่ในส่วนการพิจารณาคัดเลือกว่าเอกชนรายใดจะได้สิทธิขายไฟฟ้าเข้าระบบนั้นเป็นบทบาทของกระทรวงมหาดไทย